ROJNA ปิดจ๊อบซื้อหุ้นคืนควักเงิน 1.7 ล้านบาท เก็บ 500,000 หุ้น   
ROJNA ปิดจ๊อบซื้อหุ้นคืนควักเงิน 1.7 ล้านบาท เก็บ 500,000 หุ้น   
ROJNA ปิดจ๊อบซื้อหุ้นคืนควักเงิน 1.7 ล้านบาท เก็บ 500,000 หุ้น   
1 มิ.ย. 2563

บริษัท สวนอุตสาหกรรมโรจนะ จำกัด (มหาชน)  หรือ ROJNA เปิดเผยว่า ตามที่บริษัท ได้แจ้งกำหนดโครงการซื้อหุ้นคืนเพื่อบริหารทางการเงิน โดยเป็นการซื้อในตลาดหลักทรัพย์แห่งประเทศไทยระหว่างวันที่ 2 ธันวาคม 2562 ถึงวันที่ 1 มิถุนายน 2563
โดยกำหนดจำนวนหุ้นที่จะซื้อคืนตามโครงการไม่เกิน 41,000,000 หุ้น คิดเป็นร้อยละ 2.03ของหุ้นที่จำหน่ายได้แล้วทั้งหมด และมีวงเงินสูงสุดที่จะใช้ในการซื้อหุ้นคืนไม่เกิน 200 ล้านบาทตามรายละเอียดปรากฏในแบบรายงานการเปิดเผยการซื้อหุ้นคืนเพื่อบริหารทางการเงิน (Form TS-1.2) ลงวันที่ 14 พฤศจิกายน 2562
ล่าสุดได้ครบกำหนดระยะเวลาในการซื้อหุ้นคืนตามที่คณะกรรมการบริษัทได้อนุมัติไว้แล้ว โดยบริษัทได้ดำเนินการซื้อหุ้นคืน รวมทั้งสิ้นจำนวน 500,000  หุ้น  คิดเป็นร้อยละ 0.03 ของหุ้นที่จำหน่ายได้แล้วทั้งหมด มีมูลค่ารวมทั้งสิ้น  1,700,000  บาท  ดังนั้นบริษัทจึงขอประกาศสิ้นสุดโครงการซื้อหุ้นคืนเพื่อบริหารทางการเงิน
สำหรับการจำหน่ายหุ้นที่ซื้อคืนตามโครงการซื้อหุ้นคืนในครั้งนี้ บริษัทจะนำเสนอคณะกรรมการบริษัท เพื่อพิจารณาอีกครั้ง และจะแจ้งให้ทราบต่อไป ทั้งนี้ ตามกฏเกณฑ์ที่เกี่ยวข้องบริษัทที่ซื้อหุ้นคืนจะสามารถจำหน่ายหุ้นที่ซื้อคืนได้ภายหลังพ้นกำหนด 6เดือนนับแต่การซื้อหุ้นคืนเสร็จสิ้นแต่ต้องไม่เกิน 3 ปีและในกรณีที่บริษัทไม่จำหน่ายหรือจำหน่ายไม่หมดภายในระยะเวลาที่กำหนดก็ให้ดำเนินการลดทุนโดยการตัดหุ้นจดทะเบียนที่ซื้อคืน และยังไม่ได้จำหน่าย